  Майя Бывальцева 13-тӥ гудырикошконэ Ижкарын Физкультурниклэсь нуналзэ пусъёзы. Со улсын спортъя пӧртэм ужрадъёс ортчозы. 10:00 — пляжын волейболэн шудонъя ӵошатсконъёслэн кутскозы, соос 13-тӥ но 14-тӥ гудырикошконэ мынозы. Вожвылъяськонъёсты ортчытон инты — пляжын спорт амалъёсъя стадион; 16:00 — 20:00 — шашкиен шудонъя блиц-турнир, со 15-тӥ гудырикошконозь мыноз. Ӵошатсконъёс радъяськозы шашкиен шудонъя Алексей Чижов нимо школаын, интыез — Молодёжной урамысь 35 номеро юрт. Со сяна, 13-тӥ гудырикошконэ Ижкарысь «Динамо» стадионын «День Д» фестиваль ортчоз, со Россиысь физкультурниклэн нуналэзлы но «Динамо» общество кылдэм дырысен 90 ар тырмонлы сӥземын. 10:15 — кизилиен зарядка, сое тодмо биатлонист Иван Черезов ортчытоз; 10:30 — волейболэн шудонъя, боксъя, дзюдоя, мини-футболъя, но баскетболъя «Оранжевый мяч» турниръёс кутскозы; 13:00 — кроссфитъя ӵошатскон кутскоз; 15:30 — спортъя но шулдыръяськонъя «Голос Улиц» площадкаос ужалозы, фризби, бейсбол, американ футбол, ӝӧквыл теннис, роллерспорт, фокусъёс. Нуисьёслэсь конкурсъёс; 17:30 — нуисьёслэсь конкурсъёс; 19:00 — ожгар-прикладной эстафета, спецназлэн но парашютистъёслэн возьматонъёссы, каскадёръёслэн шоузы но тылын шоу; 22:00 — праздниклы сӥзем салют. Физкультурниклэн нуналэзлы сӥзем шулдыръяськон но спортъя ужрадъёс озьы ик ортчозы элькунысь ваньмаз ёросъёсын но каръёсын. Ваньмон дырзэс спорт интыосын ортчытыны яратӥсьёсты праздник азьын ӟечкылаз Удмуртиысь физкультурая, спортъя но егитъёсын ужан политикая министр Игорь Краснов. «Физкультурниклэн нуналэз — арлыд шоры учкытэк, котьку егит но таза луыны тыршисьёслэн праздниксы. Ӵапак спортсменъёс но физкультурникъёс мугор лулчеберет ласянь огшоры адямиез но спортэз герӟасьёс луо», -вазиськиз Удмуртиын улӥсьёслы Игорь Краснов. Ваньзылы, кин физкультураен но спортэн герӟаськемын, министр юн тазалык, спортын быгатонлыкъёссэс волятыны, стартъёсын удалтон но умой мылкыд сӥзиз. Тегъёс: Мерлык Спорт Ижкар Удмуртия шутэтскон  